മന്ത്രിയുടെ ശ്രദ്ധ നേടി അക്ഷരവീട് വേദിയില് കളരിമുറകളും വുഷുവും പുലാമന്തോള്: പെണ്കരുത്ത് നിറഞ്ഞുനിന്ന അക്ഷരവീട് സമര്പ്പണ വേദിയില് കായികമന്ത്രിയുടെയും ജനപ്രതിനിധികളുടെയും ശ്രദ്ധ നേടി ആയോധനകല പ്രദര്ശനം. വുഷു ചാമ്ബ്യന് ഗ്രീഷ്മയും സഹപ്രവര്ത്തകരുമാണ് കളരിയും വുഷുവും അവതരിപ്പിച്ചത്. ഗ്രീഷ്മക്ക് പുറമെ കളരി അഭ്യാസികളായ ഗോപിക, സുനിഷ, ആര്ദ്ര, ആദിത്യ എന്നിവരും കളരിയുടെ മുറകള് പയറ്റി.കളരിയിലെ വാളും പരിചയും, വന്ദനം, വലിയവടി, െചറുവടി, വടിവീശല്, നീട്ടുകഠാര തുടങ്ങിയവയും അവയുടെ പ്രയോഗങ്ങളും പെണ്കുട്ടികള് അവതരിപ്പിച്ചു. വുഷുവിലെ ദാവൂഷു, ഗുന്ഷു എന്നീ ചലനനീക്കങ്ങള് അവതരിപ്പിച്ച് വുഷു ചാമ്ബ്യന് ഗ്രീഷ്മയും സദസ്യരുടെ ശ്രദ്ധ നേടി. പ്രദര്ശനങ്ങള് വീക്ഷിച്ച കായികമന്ത്രി വി. അബ്ദുറഹ്മാനും ജില്ല പഞ്ചായത്ത് പ്രസിഡന്റ് എം.കെ. റഫീഖയും ഇവരെ അഭിനന്ദിച്ചു. കായികപഠനത്തിനും ചാമ്ബ്യന്ഷിപ്പുകളില് പങ്കെടുക്കുന്നതിനും ആവശ്യമെങ്കില് എന്ത് സഹായവും തേടാമെന്ന് മന്ത്രി ഗ്രീഷ്മക്ക് ഉറപ്പു നല്കി.